google/wiki40b huggingface dataset:
Ringebu stavkirke

Systerklokkene

Forfatteren Ivar Kleven skrev ned en historie om klokkene i stavkirka. Han forteller at på 1700-tallet ble det født to siamesiske søstre på gården Vestad. Selv om de var sammenvokste, var de friske og kvikke. Den ene av dem ble alvorlig syk og foreldrene ble redde for at hun ville dø. De lovde da at ble hun frisk igjen og de fikk dø samtidig og at de skulle de gi to klokker til kirken.
Det gikk bra med jenta som var syk, og foreldrene hennes holdt det de lovde. I det som kalles Blæsterdalen ovenfor Dalbakk ble det støpt to kirkeklokker. Ryktet gikk om at det var sølv i malmen de var støpt av for det var slik en sterk klang i klokkene. Folk i bygda ble glad i klokkene som låt så fint.
Ryktet om klokkene nådde Oslo og det ble bestemt at den ene av klokkene skulle sendes til Oslo for å bli brukt i ei av kirkene der.
Det ble sledeføre på Kongsvegen og fast is på Mjøsa og den ene av de to klokkene ble sendt sørover. Ute på Mjøsisen merket kjørekarene at isen begynte å gi seg. Da tenkte de at det var feil å skille klokkene og at det var grunnen til at isen brast under dem. 
Hestene ble snudd og de drog nordover igjen i bygda med klokkene, men etter en stund ble de tvilrådige igjen og mente at dette ville de skjemmes over. På nytt snudde de og dro sørover mot Mjøsa. Ute på Mjøsa brast isen og kirkeklokka sank til bunnen.
Senere på våren bestemte de seg for å forsøke å få opp klokka. Etter å ha leita fant de den og fikk dratt den opp til ripa på båten. Overmodig utbrøt den ene av redningsmennene at nå hadde de henne og nå skulle hun til Oslo. Da brast tauet og klokka sank på nytt til bunnen av Mjøsa.
Fitness

Fitness i biologien er målet på reproduktiv suksess, det vil si hvor stort bidrag et individ med en gitt genotype eller fenotype i gjennomsnitt gjør til neste generasjon sett i forhold til de andre individene i populasjonen. Dette sentrale begrepet innen moderne evolusjonsbiologi har ingen god norsk oversettelse.
I biologien skilles det mellom to forskjellige typer fitness: Genotypisk og Fenotypisk. Konkurransen mellom alleler av samme gen måles i Genotypisk fitness. Individers bidrag til størrelsen av en bestand måles i Fenotypisk fitness.
Hvis fitness til ulike alleler av et gen er forskjellig, vil hyppigheten av de ulike allelene endre seg i populasjonen over tid. Denne prosessen er naturlig seleksjon og er grunnlaget for evolusjon.
Statsråd

Statsråd er en betegnelse som brukes i skandinaviske land om møter der landets regjering samles for å fatte offisielle beslutninger, om den samlede regjering, og/eller som en embetsmannstittel for de enkelte medlemmer i regjeringen.
I Norge brukes betegnelsen om møtene der regjeringen samles hver fredag under Kongens ledelse. Betegnelsen brukes dessuten om det samlede kollegium av regjeringsmedlemmer, og som en embedsmannstittel av dets medlemmer (med unntak av stats- og utenriksministeren). Også i Danmark møtes regjeringen i statsråd under monarkens ledelse, og betegnelsen brukes videre om kollegiet av regjeringsmedlemmer som helhet, men ikke som en embedsmannstittel for dets medlemmer. I Sverige gikk en i 1974 bort fra å holde møtene under monarkens ledelse, og statsråd betegner der kun selve møtene der regjeringen samles for å fatte offisielle beslutninger. I Finland er derimot statsråd kun en tittel for regjeringens medlemmer og regjeringen som helhet, ikke dens møter.
I en del andre land benyttes betegnelsen statsråd om en engere del av regjeringen, også kalt kabinett.

I Norge

Da prins Christian Frederik tiltrådte som norsk regent, oppnevnte han 2. mars 1814 et regjeringsråd. Det ble dannet etter mønster av det danske geheimestatsrådet av 1784, og hadde bare rådgivende myndighet. Grunnloven av 17. mai 1814 fastsatte (§ 12) at regjeringsrådet skulle betegnes som kongeriket Norges statsråd. Dette ble stadfestet ved kongelig resolusjon av 19. mai 1814. Etter dette skiftet også medlemmene tittel fra regjeringsråd til statsråd.
Ved oppnevning av regjeringer er det nå praksis at statsminister og utenriksminister oppnevnes som sådan, mens de øvrige medlemmene oppnevnes som statsråder. I eget vedtak fordeles så departementer og ansvarsområder på statsrådene.
Regjeringens offisielle beslutningsmøter, normalt under Kongens ledelse, betegnes som statsrådsmøter, kortform statsråd. Beslutningene betegnes som kongelige resolusjoner, fattet av Kongen i statsråd – det vil si av Kongen i et møte i Statsrådet.
Mosbybreen

Mosbybreen er en isbre på østkysten av Palmer Land i Antarktis. Breen er om lag 10 kilometer bred ved munningen, og har en sørøstlig strømningsretning mot det nordvestlige hjørnet av New Bedfordfjorden. United States Antarctic Service oppdaget breen og fotograferte den fra fly i desember 1940. I 1947 ble den igjen forografert fra fly ved Ronne Antarctic Research Expedition under Finn Rønne, som i samarbeid med Falkland Islands Dependencies Survey (FIDS) kartla munningen på bakken. Den ble navngitt av FIDS etter Håkon Mosby, en norsk meteorolog og oseanograf.
Giacinto Menotti Serrati

Liv og virke

Allerede fra ungdomsårene var han en forkjemper for arbeiderne og den sosialistiske sak, og befattet seg særlig med propaganda og opprettelse av sosialistiske grupper. I 1890-årene måtte han flykte fra Italia for å unngå arrestasjon og rettsforfølgelkse, og oppholds seg som flyktning først i Frankrike og deretter i Sveits. Han var med på å konstituere Det italienske sosialistpartis (PSI) eksilorganisasjon i Sveits.
I 1911 kom han tilbake til Italia. Serrati ble en sentral leder innen Det italienske sosialistparti og inntok maksimalistiske standpunkter. Han ble også redaktør av partiorganet Avanti! etter at Benito Mussolini mistet stillingen og ble ekskludert i 1914. Han trakk partiet i kommunistisk retning under verdenskrigen.
Han var en aktivt medvirkende under Zimmerwaldbevegelsen, og etter oktoberrevolusjonen i 1917 fikk han PSI til å melde seg inn i Komintern. Under den annen Kominternkongress, avholdt i  Moskva i 1920, var Serrati med i styringskomiteen. Han ble også valgt til Kominterns eksekutivkomite det året. I 1921 opponerte han i mot Kominterns linje om brudd med reformistene og forble leder av Det italienske sosialistparti etter splittelsen som betød opprettelsen av Det italienske kommunistparti.
I 1924 ledet han imidlertid PSIs venstrefløy inn i en fusjon med kommunistpartiet, og ble innvalgt i kommunistpartiets sentralkomite.
Dark Angel (band)

Historie

Dark Angel ga ut fire demoalbum før deres første LP We Have Arrived ble utgitt i 1984. I 1986 utga de albumet Darkness Descends som anses som et av 1980-tallets mest innovative ekstrem metal-album, og blant de viktigste thrash metal-utgivelsene det året, sammen med Master of Puppets (Metallica), Reign in Blood (Slayer), Peace Sells... But Who's Buying? (Megadeth), The Dark (Metal Church) og Pleasure to Kill (Kreator).  Det var på denne tid at Dave Mustaine spurte Eric Meyer om å bli medlem i Megadeth, men han avslo for å bli værende i Dark Angel.
Ytterligere to studioalbum fulgte, Leave Scars (1989) og Time Does Not Heal (1991). De viste økende progressive sangstrukturer (det siste albumet inneholder etter sigende hele 246 riff), og Hoglan's tekster som håndterte (spesielt for thrash metal) alvorlige emner, ofte om psykologiske emner og traumer.
Dark Angel ble oppløst i 1992, men ble gjenforent i 2002. Ron Rineharts helseproblemer tvang dem til å kansellere planer om en turné og bandet ble oppløst igjen i 2005. I 2013 ble bandet nok en gang gjenforent, og er fortsatt aktiv. Det er hintet om ny musikk fra bandet.
Bjølsen skole

Historie

Bjølsen skole har eksistert siden 1872. Først hadde den lokaler i Kongsberggata 2,
deretter i Maridalsveien 234 frem til den flyttet inn i ny skolebygning i 1886. Skolen selv regner seg som grunnlagt i 1886.

Skolebygningene

Dagens anlegg består av fire bygninger: to skolebygninger, gymsal og tidligere bolig for ansatte. Tre av bygningene er kulturminner; de to skolebygningene og boligen. Skolebygningen med fasade mot 
Advokat Dehlis plass er fra 1885–1887 og er tegnet av Ove Ekman. Boligen er fra samme tid, også den ved Ove Ekman. Den andre skolebygningen, som ligger nærmest Bjølsenparken er i jugendstil fra 1910–1916, og er tegnet av Bredo Berntsen.
Rahsaan Roland Kirk

Opptredener i Norge

Kirk var i Norge i 1967 og 1970. Leder Per Ottersen i Kongsberg Jazzfestival betegnet ham som jazzens altmuligmann, i stand til å spille fem blåseinstrumenter samtidig. Totalt behersket han 42 instrumenter, men altså bare noen få samtidig, også i 1967 da han hadde med seg pianisten Ron Burton. Ellers i kvartetten spilte danskene Alex Riel trommer og Niels-Henning Ørsted Pedersen bass. Opptakene derfra figurerer på utgivelsen Jazz Icons: Roland Kirk live in '63 and '67 (2008). Etter konserten i Kongsberg kino med 600 tilhørere spilte han jam på Bykroa med Karl Otto Hoff og hans hoff samt Per Borthens swingdepartement.
Noen uker etter var han ved Moldejazz og jammet med Ben Webster på Molde kino, og senere hadde konsert med sin kvartett, der Roman Dylag erstattet Orsted Pedersen på bass. Konserten ble vist i programmet Tonetreff på NRK den 26. august 1967. Knapt tre år etter var han nevnt i syv av Down Beats instrument-kategorier, og spilte ved Universitetets Aula 18. februar 1970 med sitt Vibration Society, med Dick Griffin trombone, Ron Burton piano, Vernon Martin bass og Harold White trommer.
Øvsttunheimen

Øvsttunheimen er et somatisk sykehjem i Solåsen på Øvsttun i Fana bydel i Bergen kommune.
Sykehjemmet var oppført av Fana kommune i 1958, tegnet av Øystein Nestaas. Fra 1978 til 1988 ble sykehjemmet drevet fylkeskommunalt, og seinere igjen kommunalt. Bygget var delvis ombygd i 2002 og har i dag 74 pasientplasser.
Brønnøy kirke

Tusenårssted

Kirken er sammen med Brønnøysund gamle kirkested Brønnøy kommunes tusenårssted.
Jean Tarcicius Batambok

2012

Batambok deltok i Afrikamesterskapet i friidrett 2012. På 100 meter fikk han 40. beste tid i innledningsheatene, og gikk ikke videre til semifinalen, og på 4 x 100 meter stafett kom Kamerun på femteplass. Han stilte ikke til start på 200 meter.

2017

Han representerte Kamerun under VM i friidrett 2017, der han deltok på 100 meter. Der løp han på ny personlig rekord i den innledende runden, med 10,71, men ble slått ut i forsøksheatet, der han løp på 10,75 og fikk 44. beste tid.
Momentum (film)

Handlingsgang

Alex (Olga Kurylenko), en tidligere militær agent som har blitt tyv, blir dratt inn av hennes tidligere partner i en høyteknologisk tyveri, hennes «aller siste jobb». I løpet av bankrøveriet kom ved en tilfeldighet til å stjele en verdifull minnepinne som inneholdt informasjon bestående av inkriminerende bevis. Alex er deretter nådeløst forfulgt av en gruppe agenter ledet av herr Washington (James Purefoy), som har blitt sendt av en anonym senator (Morgan Freeman) for å få minnepinnen tilbake. Mens hun er involvert i en voldelig og frenetisk katt-og-mus-jakt over hele byen, forsøker Alex å avdekke en konspirasjon bak hennes forfølgere.

Mottagelse

Momentum fikk generelt negativ omtale fra filmanmelderne. Hos Rotten Tomatoes ble den gitt en vurdering på 29 prosent, et gjennomsnittlig verdi på 3,6/10, samlet fra 14 omtaler. Metacritic ga filmen verdi på 18 ut av 100, basert på 5 kritikere, noe som antydet «overveldende mislikt».
Chinook (hund)

Biologi

Arthur Treadwell Walden gis æren for denne hunderasen. Chinook nedstammer fra kryssavl mellom en type husky (tispe) av ukjent opphav og en stor molosser (hann). Hunderasen er oppkalt etter navnet på tispa, «Chinook», som forøvering var med Robert Peary på hans ekspedisjon til Nordpolen. Hun var Waldens lederhund under ekspedisjonen.
En stor og nylig publisert studie bekrefter at chinook står molossere av vokterhundtypen nært, men haplotypen domineres av grønlandshund og alaskan malamute, samt litt sibirsk husky. Chinook er dessuten også en nærmere slektning av schæferhund, berger picard og peruviansk nakenhund med flere, enn med molossere. Indirekte er også chinook i slekt med både samojedhund, som har genflyt til både grønlandshund og sibirsk husky, og to–tre collietyper.
Chinook blir omkring 53–69 cm i skulderhøyde og veier typisk 25–41 kg. Typen minner mer om en slank og langstrakt molosser, enn en husky. Pelsen varierer i farge, mellom blek honninggul og rødlig gullbrun. Den kan har både stående og hengende ører, herunder også en mellomting.
Chinook hevdes å være en snill og vennlig hund, som normalt er selskapelig og omgjengelig med andre hunder. Det er imidlertid en type som trenger mye mosjon for å trives. Den passer derfor best for svært aktive mennesker.
Trylletrall

Trylletrall er et musikkalbum med Anita Hegerland, utgitt i 1970.
Vårsta

Vårsta er et tettsted i Botkyrka kommune i Stockholms län i landskapet Södermanland i Sverige. I 2010 hadde tettstedet 2 396 innbyggere.
Maciej Rybus

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Polens tropp til VM i fotball 2018 i Russland.
Clay Shaw

Bakgrunn

Shaw ble med heder utskrevet fra United States Army som major i 1946. Han fungerte som sekretær i generalstaben og ble dekorert av tre land: USA med Legion of Merit og Bronze Star, av Frankrike med Croix de guerre og av Belgia med Chevalier de l'Order du Merite.

Arrestasjon og rettssak

New Orleans' statsadvokat Jim Garrison tok ut tiltalen mot Clay Shaw på grunnlag av at Shaw og en gruppe aktivister, inkludert David Ferrie og Guy Banister, var involvert i en konspirasjon mot hemmelige agenter fra Central Intelligence Agency (CIA) i forbindelse med mordet på John F. Kennedy Garrison arresterte Shaw 1. mars 1967. Garrison mente at Clay Shaw var mannen som var navngitt som «Clay Bertrand» i Warren-Kommisjonens rapport. Garrison sa at Shaw har brukt pseudonymet «Clay Bertrand» i New Orleans' homofile kretser.
1. mars 1969 ble Shaw frikjent. Juryen brukte mindre enn en time på å avsi kjennelsen 
Da han døde hadde Shaw krevd 5 millioner dollar i erstatning fra Garrison og medlemmer av organisasjon, Truth and Conseqenses Inc., som hadde finansiert Garrisons etterforskning. Uten noen gjenlevende slektninger, avviste USAs høyesterett saken i 1978.

Filmen

Shaw ble spilt av Tommy Lee Jones i Oliver Stone's 1991 film JFK. Jones fikk en nominasjon til Oscar for beste mannlige skuespiller for rollen.
Morane-Saulnier L

Våpeninstallasjon

I desember 1914 eksperimenterte Roland Garros sammen med Raymond Saulnier med å montere et fast maskingevær mellom propellen og den fremre sittebrønnen. Saulnier hadde konstruert en mekanisk synkronisering, men ettersom han ikke fikk synkroniseringen til å fungere kom han på den enklere løsningen å kle propellen med stålplater. Garros' mekaniker forbedret konstruksjonen gjennom å montere metallreflektorer på propellbladene som ledet bort de kuler som traff propellen. Den 18. april 1915 ble Garros tvunget ned bak tyskernes linjer, han ble tatt til fange før han skulle sette fyr på flyet. Etter at tyskerne hadde undersøkt flyet fikk de rede på hvordan de franske pilotene kunne skyte gjennom propellfeltet. Den tekniske kunnskapen ble senere brukt i den tyske Fokker E.I, som var utrustet med et helt synkronisert maskingevær.

Flytypen i Sverige

Enoch Thulin kjøpte en Morane-Saulnier 3L i Frankrike i 1914. Sammen med vennen og medarbeideren Otto Ask som passasjer fløy Thulin den 23. april 1914 fra Paris og hjem til Landskrona. Den totale flytiden var 14 timer og 20 minutter, og etter seks mellomlandinger landet tilslutt Thulin og Ask i Landskrona den 29. april.
I samband med besøket i Frankrike hadde Thulin også passet på å tegne lisenskontrakt om bygging av Morane-Saulnier 3L. Når Thulin senere startet bygging av sin kopi av Morane-Saulnier 3L fikk den betegnelsen Thulin Typ B. Når første verdenskrig brøt ut solgte Thulin sin originalmaskin til det svenske flyvåpenet. Flyet ble ofte fløyet av Nils Kindberg. Under en feltmanøver i begynnelsen av september 1914 fløy Thulin Morane-flyet. Under disse øvelser havarerte flyet dog uten alvorlige skader. I forbindelse med reparasjon og overhaling fikk flyet i 1917 originalmotoren byttet med en 90 hk Thulin A-motor. Flyet var i aktiv tjeneste frem til 1918 da det tilslutt ble avskrevet.
Xingcheng

Xingcheng (kinesisk: 兴城; pinyin: Xīngchéng) er et byfylke i byprefekturet  Huludao i Liaoning i Folkerepublikken Kina. 
Befolkningen var på 545 684 innbyggere i 1999.

Historie

Xingcheng har en lang historie. Det ble etablert som fylke under Liaodynastiet i 990. Så ble det oppløst under Yuandynastiet. Under Mingdynastiet gjenoppstod det under navnet Ningyuan, og fikk militær strategisk betydning som første forsvarsutpost undenfor Den kinesiske mur. Xingchengs bymurer ble først anlagt i 1428, og hadde stor betydning da mandsjuenes hersker Nurhaci beseiret Ming-styrkene under slaget ved Ningyuan i 1626.

Kulturminner

Xingchengs gamle bymur (Xingcheng gucheng 兴城古城) ble i 1988 oppført på Folkerepublikken Kinas liste over kulturminner.

Samferdsel

Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Bartolomeo Platina

Bakgrunn

Bartolomeo Platina hadde studert i Mantova fra 1449. Han virket først som soldat i condottieriers tjeneste, før han begynte å arbeide for Gonzaga-familien, hvis slektshistorie han forfattet. Fra 1453 vare han huslærer for Ludovico Gonzagas barn.
I 1457 flyttet han til Firenze. Han studerte der under den bysantinske humanistiske filosof Johannes Argyropulos, og der hadde han omgang også med andre humanister og med medlemmer av familien Medici.
I 1474 utkom i Venezia, og året etter i Roma, Platinas verk De honesta voluptate et valetudine, som anses som renessansens første kokebok. Den ble meget populær og ble oversatt til flere språk. Ved siden av matresepter gir den anbefalinger om kjøkkeninnrednng og -utstyr.
I 1462 flyttet han til Roma.

Bibliotekar for Vatikanet

Pave Sixtus IV utnevnte han i 1475 til Vatikanbibliotekets første bibliotekar. 
På pavens oppdrag forfattet Platina en pavekrønike som senere skulle bli høyt skattet ikke bare av kayolikker men også av protestanter. Den er av stor kildeverdi særlig hva gjelder Platinas egen samtid. Frn ble trykket i 1479. Denne kronikken inneholder blant annet den uriktige påstand at det i tilfellet pave Johannes VIII ikke dreide seg om en pave, men om pavinne Johanna. I 1580 ble denne kronikken satt på den katolske kirkes indeks over forbudte bøker. Allerede i 1546 var den blitt oversatt til tysk av den strassburgerske reformator Kaspar Hedio, og trykket sammen med den første tyske oversettelse av Philipp Melanchthons gravtale over Martin Luther.
Da Platina satte opp en bestandsfortegnelse i 1481, kom den på over 3500 enkeltposter. Dermed stod det fast at biblioteket allerede da var det største i den vestlige verden. Omkring 1587 gav pave Sixtus V arkitekten Domenico Fontana i oppdrag å konstruere en ny bygning for biblioteket. Denne bygningen er fremdeles i bruk. Bøkene var lenket til og utstilt på benker.
Hotarionomus

Utseende

Ganske store, avlange, spraglete trebukker.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia (Filippinene, Borneo, Sumatra og Flores).
Stednavneudvalget

Stednavneudvalget er et dansk offentlig utvalg som fastsetter den offisielle skrivemåten av danske stedsnavn. Utvalget ble nedsatt i 1910.
Stednavneudvalget ligger under Kulturministeriet.
Vignemale

Geografi

Navnet Vignemale brukes om hele fjellmassivet i området, og massivet har flere topper. De viktigste er Pique Longue (3298 moh.), Pointe Chausenque (3204 moh.) og Petit Vignemale (3032 moh.). Nordsiden av fjellet er dekket av en stor isbre, Ossoue-isbreen. Fjellet avgrenser sørdelen av Ossoue-dalen.

Førstebestigning

Førstebestigningen skal ha funnet sted den 2. august 1792 av Louis-Philippe Reinhart Junker med hjelp av noen lokale gjetere. Junker hadde dagen før besteget Pic de Montferrat, og ønsket å kartlegge Frankrikes grenser og fjellenes høyder. Han anslo høyden til Vignemale til å være 3290m.
Den 8. oktober 1837 besteg den lokale guiden Henri Cazaux og Bernard Guillembet fjellet. Noen anser Cazaux for å være de første som nådde toppen, da de var de første som dokumenterte ruten sin, som gikk over isbreen på nordsiden av fjellet. De overnattet på toppen, før de gikk ned igjen via Pic de Cerbillona.

Henry Russell

En av de mest kjente personlighetene knyttet til Vignemale er utforskeren Henry Russell, som hadde en livslang lidenskap for fjellet. Russell besteg fjellet første gang 14. september 1861, og siden besteg han fjellet mange ganger. Han var den første som besteg et større fjell på vintertid i Europa da han nådde toppen 11. februar 1869. Mellom 1881 og 1893 fikk Russell bygd ut 7 grotter på Vignemale som kunne brukes til overnatting. Grottene er fortsatt tilgjengelige i dag. Russell nådde toppen for siste gang i 1900.

La course du Vignemale

På begynnelsen av 1900-tallet førte konkurransen mellom guidene i området til at det ble i 1904 og 1906 ble arrangert et løp om å nå toppen og komme tilbake på kortest mulig tid med start- og sluttpunkt i Cauterets. Løpet ble kalt La course du Vignemale (løpet om Vignemale). Fra 1987 har kommunen Cauterets jevnlig arrangert liknende løp.
Storhaug skole

Storhaug skole er en skole på Storhaug, Stavanger. Det var i 2018–2019 ca. 370 elever ved skolen. Gjennom årene har elevtallet ved skolen variert sterkt. Da skolen ble åpnet i 1902 hadde skolen hele 870 elever som var fordelt på 22 klasserom. Skolen ble tegnet av avdelingsingeniør Hans L. Juell og var den første skolen som ble bygd i mur.

Flystyrt 1940

Kvelden den 11. april 1940 ble et engelsk bombefly av type Vickers Wellington IC med kjennetegn P9284 KO-J skutt i brann av det tyske antiluftskytset mens det befant seg over Stavanger. Flyet tilhørte 115 Sqn bomber command og hadde tatt av fra RAF Marham kl. 1800 tidligere på kvelden. Som en lysende ildfakkel styrtet det brennende flyet ned mot Storhaug og sneiet bort i skolen så vel som flere bolighus, og satte dem i brann. Skolen brant ned, sammen med Jelsagata 12, 16, og 18, Opheimsgata 29 og 32 og Sandeidgata 31.
Det var heldigvis ingen elever på skolen, men de seks britene ombord i flyet omkom og ble senere gravlagt på Eiganes kirkegård:

P/O Barber

P/O Rankin

Sgt Pearce

Sgt Juby

LAC Westcott

P/O Bull
Tre sivile omkom på bakken: Jenny Kavli og søskenparet Signe og Anton Hognestad. Mange ble såret, flere av dem alvorlig.
Det ble nå provisoriske løsninger for å finne undervisningsrom. Noen gikk en tid i kjelleren på Metodistkirken, noen i hagestuen hos familien Mauritsen i Admiral Cruys gate. Senere ble halvparten av elevene overført til Nylund skole og resten til Våland skole. Etter krigen ble den bygd opp igjen, og stod klar til bruk i 1949.
Vår (navn)

Etymologi

Vår har opprinnelse i det norrøne navnet Vár, dannet av vár, som kan bety «vår», «kvinne» eller «sannhet».
ISO 3166-2:VG

ISO 3166-2:VG er De britiske Jomfruøyers del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for De britiske Jomfruøyer.
De britiske Jomfruøyers ISO 3166-1 alfa-2-kode er VG.